L 284/4 Den Europæiske Unions Tidende 3.9.2004 (Retsakter, hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 2. september 2004 om listen over virksomheder i Ny Kaledonien, hvorfra medlemsstaterne kan tillade indførsel af fersk kød til EF (meddelt under nummer K(2004) 3296) (EØS-relevant tekst) (2004/628/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæs- sige problemer i forbindelse med indførsel af kvæg, svin, får og geder samt fersk kød og kødprodukter fra tredjelande ()), særlig artikel 4, stk. 1, og artikel 18, stk. 1, litra a) og b), og ud fra følgende betragtninger: (1) — Ifølge direktiv 72/462/EØF kan virksomheder i tredje- lande kun godkendes til at udføre fersk kød til EF, hvis de opfylder de i direktivet fastsatte generelle og særlige betingelser. (2) — Dyresundhedssituationen i Ny Kaledonien svarer til situa- tionen i medlemsstaterne, især hvad angår sygdomme, der kan overføres via kød, og kontrollen med produkti- onen af fersk kød gennemføres tilfredsstillende. (3) — Ny Kaledonien har i overensstemmelse med artikel 4, stk. 3, i direktiv 72/462/EØF fremsendt oplysninger om de virksomheder, der bør godkendes til at udføre fersk kød til EF. (4) — De virksomheder, Ny Kaledonien peger på, opfylder alle de i direktiv 72/462/EØF fastsatte betingelser for at blive udpeget som slagterier, kølehuse og autoriserede opskæ- ringsvirksomheder, hvorfra der kan tillades indførsel til EF i henhold til direktivets artikel 18. (5) — Hygiejnestandarden på de pågældende virksomheder er tilfredsstillende, og virksomhederne kan derfor optages (1) EFT L 302 af 31.12.1972, s. 28. Senest ændret ved forordning (EF) nr. 807/2003 (EUT L 122 af 16.5.2003, s. 36). på den liste, der udarbejdes i henhold til direktiv 72/462/EØF, over virksomheder, hvorfra indførsel af fersk kød til EF kan tillades. (6) — De i denne beslutning fastsatte foranstaltninger er i over- ensstemmelse med udtalelse fra Den Stående Komité for Fødevarekæden og Dyresundhed — VEDTAGET FØLGENDE BESLUTNING: Artikel 1 De i bilaget anførte virksomheder i Ny Kaledonien godkendes som virksomheder, hvorfra medlemsstaterne kan tillade indførsel af fersk kød til EF i overensstemmelse med de betin- gelser, der er fastsat i direktiv 72/462/EØF, bl.a. i direktivets artikel 18, stk. 1, litra a) og b). Artikel 2 Denne beslutning anvendes fra 6. september 2004. Artikel 3 Denne beslutning er rettet til medlemsstaterne. Udfærdiget i Bruxelles, den 2. september 2004. På Kommissionens vegne David BYRNE Medlem af Kommissionen